Margt í pípunum hjá Hollvinasamtökum Bifrastar Á aðalfundi Hollvinasamtaka Háskólans á Bifröst sem haldinn var 28. nóvember sl. í Reykjavík , kom fram að unnið er að ýmsu , m.a. undirbúningi fyrir 50 ára afmælis samtakanna og 90 ára afmælis skólans sem verður á næsta ári . Í tengslum við þessi stórafmæli er í undirbúningi gerð heimildarmyndar um skólastarf á Bifröst . Á fundinum flutti Ágúst Einarsson rektor Háskólans á Bifröst erindi um starfsemi skólans í dag og sagði frá helstu áformum í náinni framtíð . Líflegar umræður urðu um erindi Ágústs og lýstu fundarmenn miklum áhuga á starfsemi skólans og stuðningi við þær hugmyndir sem fram komu í máli Ágústar . Gunnar Axel Axelsson , stjórnarformaðurinn Hollvinasamtakanna rakti helstu mál frá síðasta aðalfundi og gerði grein fyrir viðfangsefnum félagsins . Auk hefðbundinna aðalfundarstarfa flutti Andrés Magnússon , fulltrúi hollvina í stjórn Háskólans á Bifröst , skýrslu um störf stjórnar háskólans og helstu mál sem verið hafa til umfjöllunar á árinu . Gunnar Axel Axelsson stjórnarformaður var endurkjörinn á fundinum með lofaklappi . Þá voru Hallur Magnússon og Kristmar J Ólafsson endurkjörnir í varastjórn , sem og Sævar Þ. Sigurgeirsson og Helga Arngrímsdóttir sem endurskoðendur .